निशिगंधा वाड

डॉ. निशिगंधा वाड (जन्म : ११ ऑक्टोबर १९६९) या मराठी नाट्य आणि चित्रपटसृष्टीतील एक अभिनेत्री आहेत. त्यांनी काही हिंदी चित्रपटांतूनही काम केले आहे. लहानपणी दुर्गा झाली गौरी या मराठी नाटकातील त्यांचे काम लोकांच्या विशेष लक्षात राहिले.

वाईतील महाराष्ट्र विश्वकोश मंडळाच्या प्रमुख डॉ. विजया वाड या निशिगंधा वाड यांच्या आई.  निशिगंधा वाड यांना वयाच्या अकराव्या वर्षी अभिनयाची राष्ट्रीय शिष्यवृत्ती मिळाली आणि. ती त्यांना पुढे ९ वर्षे मिळत राहिली. निशिगंधा वाड या १९८५मध्ये झालेल्या १०वीच्या परीक्षेत पहिल्या पन्‍नासात, आणि नंतर बारावीला मेरिटमध्ये तिसऱ्या आल्या होत्या.  पदवीधर होईपर्यंत त्या मुंबईच्या रुपारेल कॉलेजात होत्या आणि नंतर रुईया कॉलेजात.

भारतीय आणि ब्रिटिश रंगभूमीवरील स्त्रीची बदलती भूमिका या पीएच.डी.च्या प्रबंधासाठी निशिगंधा वाड यांनी १०० वर्षांचा ऐतिहासिक कालखंड घेऊन तौलनिक अभ्यास केला. २००३ मध्ये मुंबई विद्यापीठानं त्यांना पीएच.डी. बहाल केली. त्याची संपूर्ण नाट्य-चित्रसृष्टीत उत्तम दखल घेतली गेली. सन २००४ मध्ये त्यांच्या तीन चित्रपटांच्या महोत्सवासाठी त्यांनी खास दिल्लीहून बोलावणे आले. त्यावेळी अभिनेते सुनील दत्त यांच्या हस्ते ’निशिगंधा गौरव विशेषांका’चे  प्रकाशन झाले.

निशिगंधा वाड यांच्या नावाचा 'डॉ. निशिगंधा वाड एज्युकेशनल, कल्चरल ट्रस्ट आहे. डॉ. निशिगंधा वाड या ’चारचौघी’ या सुप्रसिद्ध मराठी मासिकाच्या ११ वर्षे संपादक होत्या.

नाटके, चित्रपट आणि दूरचित्रवाणी मालिका
 अशी ही ज्ञानेश्वरी (मराठी चित्रपट-२००१)
 आप मुझे अच्छे लगने लगे (हिंदी चित्रपट-२००२)
 एकापेक्षा एक (मराठी चित्रपट-१९९१)
 कर्मयोद्धा (हिंदी चित्रपट-१९९२)
 जन्मदाता (हिंदी चित्रपट-१९९४)
 झी मराठी या वाहिनीवरील कुलवधू नावाची मालिका (१७ नोव्हेंबर २००८पासून)
 तुमकोना भूल पायेंगे (हिंदी चित्रपट-२००२)
 दादागिरी (हिंदी चित्रपट-१९९७)
 दीवानगी (हिंदी चित्रपट-२००२)
 प्रतिकार (मराठी चित्रपट-१९९१)
 बंधन (मराठी चित्रपट-१९९१)
 बाळा जो जो रे (मराठी चित्रपट-१९९३)
 वाजवा रे वाजवा (मराठी चित्रपट)
 शेजारी शेजारी (मराठी चित्रपट-१९९०)
 सलीम लंगडे पे मत रो (हिंदी चित्रपट-१९९०)
 सासर माहेर (मराठी चित्रपट-१९९४)
 'सोनी पल' या हिंदी वाहिनीवरील 'खुशियों की गुल्लक आशी' या मालिकेतील प्रभा शुक्ला या साध्या, सरळ आईची भूमिका (सप्टेंबर २०१४)
 एका  पेक्षा  एक  (मराठी चित्रपट)
 दीवानगी (हिंदी चित्रपट-२००२)
 आप मुझे अच्छे लगने लगे (हिंदी चित्रपट-२००२)
 षंढयुग

पुरस्कार
 पिंपरी-चिंचवडच्या कलारंग सांस्कृतिक संस्थेतर्फे कलागौरव पुरस्कार (२२-१-२०१५)

वाड, निशिगंधा
वाड, निशिगंधा
वाड, निशिगंधा
वर्ग:मराठी दूरचित्रवाहिनी अभिनेत्री
वर्ग:स्त्री चरित्रलेख